**Rozhodnutie Ministerstva financií Slovenskej republiky**

**vykonané v pôsobnosti Valného zhromaždenia spoločnosti**

**Slovenská elektrizačná prenosová sústava, a.s.**

**zo dňa 22.06.2022**

**Rozhodnutie č. 1**

„„Ministerstvo financií Slovenskej republiky **schvaľuje** Správu predstavenstvao výsledkoch podnikateľskej činnosti a stave majetku spoločnosti za rok 2021.“;

**Rozhodnutie č. 2**

„Ministerstvo financií Slovenskej republiky **berie na vedomie** Informáciu o plnení obchodného plánu a finančného rozpočtu spoločnosti za rok 2021.“;

**Rozhodnutie č. 3**

„Ministerstvo financií Slovenskej republiky **berie na vedomie** Správu o činnosti Dozornej rady spoločnosti za rok 2021 a stanovisko Výboru pre audit k individuálnej a konsolidovanej účtovnej závierke za rok 2021.“;

**Rozhodnutie č. 4**

„Ministerstvo financií Slovenskej republiky **berie na vedomie** Správu nezávislého audítora o overení účtovnej závierky pripravenej v súlade s medzinárodnými štandardmi pre finančné výkazníctvo adoptovaných EÚ k 31. decembru 2021.“;

**Rozhodnutie č. 5**

„Ministerstvo financií Slovenskej republiky **schvaľuje** Individuálnu účtovnú závierku za rok končiaci 31. decembrom 2021 zostavenú podľa Medzinárodných štandardov pre finančné výkazníctvo (IFRS) v znení prijatom Európskou úniou.“;

**Rozhodnutie č. 6**

„Ministerstvo financií Slovenskej republiky **berie na vedomie** Správu nezávislého audítora o overení konsolidovanej účtovnej závierky pripravenej v súlade s medzinárodnými štandardmi pre finančné výkazníctvo adoptovaných EÚ.“;

**Rozhodnutie č. 7**

„Ministerstvo financií Slovenskej republiky **schvaľuje** Konsolidovanú účtovnú závierku za rok končiaci 31. decembrom 2021 zostavenú podľa Medzinárodných štandardov pre finančné výkazníctvo (IFRS) v znení prijatom Európskou úniou.“;

**Rozhodnutie č. 8**

„Ministerstvo financií Slovenskej republiky **schvaľuje** rozdelenie čistého zisku spoločnosti za rok 2021 vo výške 18 339 442,75 eur takto:

* prídel do rezervného fondu 1 833 944,00 eur
* nerozdelený zisk z výsledku za rok 2021 16 505 498,75 eur

„Ministerstvo financií Slovenskej republiky ďalej **schvaľuje** na ťarchu nákladov

* použitie sumy 836 500,00 eur na prídel do sociálneho fondu (doplnkový),
* použitie sumy 700 000,00 eur na podiely na dosiahnutom výsledku hospodárenia zamestnancom a manažmentu okrem predstavenstva spoločnosti a prvej úrovne riadenia“.

**Rozhodnutie č. 9**

„Ministerstvo financií Slovenskej republiky **schvaľuje** Individuálnu a konsolidovanú výročnú správu spoločnosti za rok 2021.“.